sagorsarker/bangla-wikipedia huggingface dataset:
ডাল হ্রদ

ডাল হ্রদ ভারতের জম্মু ও কাশ্মীরের গ্রীস্মকালীন রাজধানী শ্রীনগরে অবস্থিত একটি হ্রদ। এটি কেন্দ্রশাসিত অঞ্চল জম্মু ও কাশ্মীরের দ্বিতীয় বৃহত্তম নগরবেষ্টিত হ্রদ। এটি পর্যটক ও স্থানীয় দ্বারা শ্রীনগরের সর্বাধিক পরিদর্শনকৃত জায়গা। এখানে চারটি ভিন্ন ঋতুতে ভিন্ন ভিন্ন দৃশ্য দেখা যায়। এটি কাশ্মীরের পর্যটন ও বিনোদনের সাথে জড়িয়ে গেছে। এটিকে “ফুলের হ্রদ”,“কাশ্মীরের তাজরত্ন” অথবা “শ্রীনগরের রত্ন” ও বলা হয়। এই হ্রদটি বানিজ্যিকভাবে মাছ ধরা ও জলজ উদ্ভিদ আহরনের গুরুত্বপূর্ণ উৎস।
প্রায় ১৫.৫ কিলোমিটার (৯.৬ মাইল) পাড়টি একটি একটি বিথীকার সাথে সারিবদ্ধ মুঘল সাম্রাজ্যের বাগান , প্রমোদ উদ্যান, বাসযোগ্য বজরা সরাইখানা দ্বারা বেষ্টিত। মুঘল সম্রাট জাহাঙ্গীরের শাসনামলে তৈরিকৃত তীরবর্তী বাগান যেমন শালিমার উদ্যান, নিশাত উদ্যান থেকে এবং রঙ্গিন শিকারায় ভ্রমণের সময় হ্রদের নান্দনিক দৃশ্য দেখা যায়। শীতকালে তাপমাত্রা মাঝে মাঝে -১১ সেলসিয়াস (১২ ফারেনহাইট) পর্যন্ত নেমে যায়। ফলে লেকে বরফ জমে।
হ্রদটি ১৮ বর্গ কিলোমিটার (৬.৯ বর্গ মাইল) অঞ্চল জুড়ে বিস্তৃত যা ২১.১ বর্গ কিলোমিটারের একটি প্রাকৃতিক জলাভূমির অংশ, যেখানে একটি ভাসমান বাগানও আছে। ভাসমান বাগানটি কাশ্মীরি ভাষায় “হ্রদ” নামে পরিচিত। জুলাই ও আগস্ট মাসে পদ্ম ফুল ফোঁটে। হ্রদটি বাঁধ দ্বারা চারটি অববাহিকায় বিভক্ত। যেমন: "গোরিবল, লোকুত দল,বদ দল ও নিগীনন" (যদিও নিগীনকে স্বাধীন হ্রদ হিসেবে বিবেচনা করা হয়)। লোকুত দল ও বদ্ দল উভয়ের মাঝে একটি দ্বীপ আছে। যেগুলো "রূপ লঙ্ক (বা চার চিনারী) ও সোনা লঙ্ক" নামে পরিচিত।
বর্তমানে দল এবং এর পরিধির মুঘল বাগানগুলো, যেমন শালিমার উদ্যান ও নিশাত উদ্যান হ্রদটির ইউট্রোফিকেশন সমস্যার কারণে ব্যাপক পুন: প্রতিষ্ঠার মধ্য দিয়ে যাচ্ছে । এর পূর্ব ঐশ্বর্য ফিরিয়ে আনার জন্য ভারত সরকার প্রায় ২৭৫ মিলিয়ন ডলার (১১ বিলিয়ন টাকা) এর ব্যাপক বিনিয়োগ করেছে।
হ্রদটি শঙ্করাচার্য পাহাড়ের পাদদেশে জাবারওয়ান পর্বত উপত্যকায় জুড়ে একটি জলাভূমির মধ্যে অবস্থিত যা এটিকে তিন দিকে ঘিরে রয়েছে। শ্রীনগর শহরের পূর্ব ও উত্তরে অবস্থিত হ্রদটি এলাকা জুড়ে। যদিও পদ্ম ফুলের ভাসমান বাগান সহ এটি । এর একটি আনুমানিক এর চিত্রও উল্লেখ করা হয়েছে)। হ্রদ নিষ্কাশনকারী প্রধান অববাহিকা হল বাঁধসহ পাঁচটি আন্তঃসংযুক্ত একটি জটিল অববাহিকা; নেহেরু উদ্যান অববাহিকা, নিশাত অববাহিকা, হাজরাতবাল অববাহিকা, নিগেন অববাহিকা এবং বারারি নাম্বাল অববাহিকা। দিকনির্দেশিত প্রণালীগুলি পাঁচটি অববাহিকায় সংযুক্ত পরিবহন সরবরাহ করে।
লেকের গড় উচ্চতা হল । নিগীন হ্রদে পানির গভীরতা থেকে পর্যন্ত পরিবর্তিত হয়, যা গাগ্রিবালের মধ্যে সবচেয়ে অগভীর। সর্বাধিক এবং সর্বনিম্ন গভীরতার মধ্যে গভীরতার অনুপাত ০.২৯ এবং ০.২৫ এর মধ্যে ঋতু অনুসারে পরিবর্তিত হয় যা সমতল স্তরের ঢাল হিসাবে মনে করা হয়। হ্রদটির দৈর্ঘ্য যার প্রস্থ । The lake has a basin having shore length of and roads run all along the periphery. Irreversible changes through urban developments have placed further restrictions on the flow of the lake and as a result, marshy lands have emerged on the peripheral zones, notably in the foothill areas of the Shankaracharya and Zaharbwan hills. These marshy lands have since been reclaimed and converted into large residential complexes.
আইএসও ৩১৬৬-২:এসজে

আইএসও ৩১৬৬-২:এসজে () হলো স্‌ভালবার্দ ও ইয়ান মায়েনের জন্য প্রবর্তিত আন্তর্জাতিক মান সংস্থা (আইএসও) কর্তৃক প্রকাশিত আইএসও ৩১৬৬-২ এর একটি ভুক্তি যা আইএসও ৩১৬৬ এর অংশ। আইএসও ৩১৬৬-১ এ সব দেশের মূল মান সমূহ এবং তাদের উপ-বিভাগসমূহের সংকেত ব্যাখ্যা করা হয়েছে। স্‌ভালবার্দ ও ইয়ান মায়েনের প্রশাসনিক কোন ভুক্তি নেই, তবে নরওয়ের আলাদা দু'টি অংশ হিসেবে বিদ্যমান। নরওয়ের ভুক্তি তে স্‌ভালবার্দের জন্য এবং ইয়ান মায়েনের জন্য আলাদা উপ-বিভাগ রয়েছে। বর্তমানে স্‌ভালবার্দ ও ইয়ান মায়েনের জন্য আইএসও ৩১৬৬-২ এ আলাদা কোন কোড নেই।
স্‌ভালবার্দ ও ইয়ান মায়েন নরওয়ের দু'টি প্রত্যন্ত এলাকার। স্‌ভালবার্দ সুমেরু অঞ্চলের একটি দ্বীপমালা যার অবস্থান নরওয়ে মূল ভূখণ্ড এবং উত্তর মেরুর মাঝামাঝি সুমেরু অঞ্চলের মাঝামাঝি। এই দ্বীপমালার অবস্থান ৭৪° থেকে ৮১° উত্তর অক্ষাংশ এবং ১০° থেকে ৩৫° পূর্ব দ্রাঘিমাংশ পর্যন্ত। ১৯২০ সালের স্‌ভালবার্দ চুক্তি নরওয়ের সার্বভৌম ক্ষমতাকে স্বীকার করে নিয়েছে এবং ১৮২৫ সালের "স্‌ভালবার্দ আইন" দ্বারা স্‌ভালবার্দের গভর্নরের প্রশাসনিক কর্তৃত্ব প্রবর্তিত হয়। ইয়ান মায়েন উত্তর মহাসাগরের একটি আগ্নেয় দ্বীপ, যার অবস্থান নরওয়েজীয় সাগর ও গ্রিনল্যান্ড সাগরের সীমানায়। ১৯৯৪ সাল থেকে নর্ডল্যান্ডের কাউন্টি গভর্নর কর্তৃক এই দ্বীপটি পরিচালিত হয়ে আসছে, সেই সাথে স্টেশন কমান্ডারেরও কিছু কর্তৃত্ব বিদ্যমান।
আইএসও ৩১৬৬-২, তে নরওয়ের ভুক্তির মধ্যেই স্‌ভালবার্দ ও ইয়ান মায়েনের কোডগুলি বণ্টন করা হয়েছে। আইএসও ৩১৬৬-১ এর সমষ্টিগত কোড এসজে (SJ) এর মাধ্যমে স্‌ভালবার্দ ও ইয়ান মায়েনকে একসাথে গোষ্ঠীবদ্ধ করা হয়েছে এবং ইন্টারনেট কান্ট্রি কোড টপ লেভেল ডোমেইন (ccTLD) (.sj) বণ্টন করা হয়েছে। বোভেট দ্বীপের টপলেভেল ডোমেইন .বিভি (.bv) এর সাথে মিল রেখে ডোমেইন নিবন্ধন নিষিদ্ধ করা হয়েছে। ফলে স্‌ভালবার্দ এর সাথে সম্পর্কিত প্রতিষ্ঠানগুলি নরওয়ের ডোমেইন ব্যবহার করছে।
বর্তমানে আইএসও ৩১৬৬-২:এসজে এর মধ্যে কোন উপবিভাগীয় কোড নেই। কিন্তু আইএসও ৩১৬৬-২ এ নরওয়ের ভুক্তি এর মধ্যে স্‌ভালবার্দ এবং ইয়ান মায়েনের জন্য আলাদা কোড আছে।
.বিভি

.বিভি (.bv) হল জনবসতিশূন্য নরওয়েজীয় নির্ভরশীল এলাকা বোভেত দ্বীপের ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নাম রেজিস্ট্রি ও পৃষ্ঠপোষক হল নোরিড, কিন্তু নিবন্ধনের জন্য উন্মুক্ত নয়। ১৯৯৭ সালের ২১শে আগস্ট .বিভি ডোমেইন নাম উন্মুক্ত করা হয় এবং তখন থেকেই এটি .এনও নোরিড নিবন্ধনের অধীনে। নরওয়ের নীতিমালা অনুসারে যেসব প্রতিষ্ঠান বোভেত দ্বীপের সাথে সম্পর্কিত তাদের জন্য ডোমেইন নামই যথেষ্ট সেজন্যই ডোমেইন নামটি উন্মুক্ত নয়। নরওয়ের রাষ্ট্রীয় নীতিমালার অধীনে থাকলেও এই ডোমেইন নামটি বাণিজ্যিকভাবেও অবমুক্ত করা হচ্ছে না। পরবর্তীকালে এটি উন্মুক্ত করে দেওয়া হলে এটি নরওয়েজীয় ডাক ও টেলিযোগাযোগ কর্তৃপক্ষের অধীন -এর সঙ্গে একই নীতিমালায় পরিচালিত হবে।
বোভেত দ্বীপ হল দক্ষিণ আটলান্টিক মহাসাগরে অবস্থিত একটি জনবসতিশূন্য আগ্নেয় দ্বীপ। ১৯২৭ সালে এটি নরওয়ে দাবি করেছিল। ডোমেইন নামটি ১৯৯৭ সালের ২১শে আগস্ট .এসজে ডোমেইনের সাথে একই সাথে অবমুক্ত করা হয়। স্বালবার্ড ও জান মেয়েন-এর ডোমেইন নাম। এটি দেওয়া হয়েছিল কারণ ইন্টারনেট এসাইন্ড নাম্বার কর্তৃপক্ষ অনুসারে প্রত্যেক দেশের মধ্যে ডোমেইন সাফিক্স ভাগ করেছিল এবং এ অনুসারে বোভেত দ্বীপের রাষ্ট্রীয় সংকেত হলো .বিভি।
২০১৫ সালের জুনে নরওয়েজীয়ান কম্পিউটার বিজ্ঞানী হাকুন ইয়াম লি ও সমাজতান্ত্রিক বাম দল ডোমেইন ও ডোমেইন ব্যবহারের দাবি তুলেছিল। এই প্রস্তাবনার লক্ষ্য ছিল নরওয়েজীয় কর্তৃপক্ষ ও বিদেশী ভিন্নমতাবলম্বীদের নজরদারির আওতা থেকে মুক্ত করা।
 ব্যবস্থাপনার দায়িত্বে রয়েছে ট্রোন্ডহাইম ভিত্তিক নোরিড, যা ও অব্যবহৃত নিবন্ধন ডোমেইন নাম। নোরিড হল ইউনিনেটের অধীন একটি লিমিটেড কোম্পানি যা নরওয়েজীয় শিক্ষা ও গবেষণা মন্ত্রণালয় দ্বারা নিয়ন্ত্রিত। ডোমেইন নামটি নিয়ন্ত্রণের ভারটি দুটি ধাপে বিভক্ত যেগুলি ইন্টারনেট অ্যাসাইন্ড নাম্বার অথরিটির (আইএএনএ) সঙ্গে চুক্তি ও "টেলিযোগাযোগ চুক্তি"র আওতাভুক্ত নিয়মাবলী যা লিলাস্যান্ড-ভিত্তিক নরওয়েজিয়ান ডাক ও টেলিযোগাযোগ কর্তৃপক্ষ দ্বারা তত্ত্বাবধান করা হয়।
বর্তমানে নরওয়ের রাষ্ট্রীয় সংকেত ডোমেইন সাফিক্স নীতমালা অনুসারে পরিচালিত এই ডোমেইন নামটি পরবর্তীকালে উন্মুক্ত করার সম্ভাবনা রয়েছে। এটি খুব সম্ভবত .এনও ডোমেইনের জন্য উন্মুক্ত করা হতে পারে। নীতিনির্ধারকরা এটিকে রাষ্ট্রীয় নীতিমালার সাথে সাংঘর্ষিক হওয়ায় বাণিজ্যকরণ করতে পারছেন না।
.এসজে

ভালবার্দ ও জান মায়েন হল নরওয়ের দুটি বিশেষ বিশেষ মর্যাদা সম্পন্ন স্বতন্ত্র এলাকা (অনিগমিত এলাকা)। স্বালবার্ড চুক্তি অনুসারে ভালভার্দ নরওয়ের স্বায়ত্তশাসিত অঞ্চল, কিন্তু অন্যান্য দিক থেকে এটি বিশেষ চুক্তির অধীন। যেমন, এটি অন্যান্য দিক থেকে একটি মুক্ত অর্থনৈতিক অঞ্চল এবং ইউরোপীয় অর্থনৈতিক অঞ্চল এবং সেনজেন অঞ্চলের অধীনে নয়। অন্যদিকে জান মায়েন আটলান্টিক মহাসাগরের প্রায় প্রায় জনবসতিশূন্য আগ্নেয় দ্বীপ এবং যা পুরোপুরি নরওয়ের অধিভুক্ত। আইএসও ৩১৬৬ প্রতিষ্ঠার সময় এটা সিদ্ধান্ত হয়েছিল যে ভালভার্দ স্বতন্ত্র একটি ডোমেইন নামে পরিচিত হবে কিন্তু নরওয়েজীয় কর্তৃপক্ষ জান মায়েনকেও এই অঞ্চলের সাথে একীভূত করে দেয়। ২১শে আগস্ট ১৯৯৭ সালে ডোমেইনের সাথেই ডোমেইন অবমুক্ত করা হয়।
২০১৫ সালের জুনে নরওয়েজীয় কম্পিউটার বিজ্ঞানী হাকুন ইয়াম লি ও সমাজতান্ত্রিক বাম দল, .বিভি ডোমেইনের পাশাপাশি ডোমেইনের বিনামূল্যে অনলাইন ব্যবহারের দাবি তুলেছিল। এই প্রস্তাবনার লক্ষ্য ছিল নরওয়েজীয় কর্তৃপক্ষ ও বিদেশী ভিন্নমতাবলম্বীদের নজরদারির আওতা থেকে মুক্ত করা।
 ব্যবস্থাপনার দায়িত্বে রয়েছে ট্রোন্ডিয়াম-ভিত্তিক নোরিড যা ও অব্যবহৃত নিবন্ধন ডোমেইন নাম। নোরিড হল ইউনিনেটের একটি লিমিটেড কোম্পানি যা নরওয়েজীয় শিক্ষা ও গবেষণা মন্ত্রণালয় দ্বারা নিয়ন্ত্রিত। ডোমেইন নামটি নিয়ন্ত্রণের ভারটি দুটি ধাপে বিভক্ত: একটি হল, ইন্টারনেট অ্যাসাইন্ড নাম্বার অথরিটির (আইএএনএ) সাথে চুক্তি ও "টেলিযোগাযোগ চুক্তি"-এর আওতাভুক্ত নিয়মাবলি লিলাস্যান্ড-ভিত্তিক নরওয়েজীয় ডাক ও টেলিযোগাযোগ কর্তৃপক্ষ দ্বারা তত্বাবধান করা হয়।
বর্তমানে নরওয়ের রাষ্ট্রীয় সংকেত ডোমেইন সাফিক্স নীতমালা অনুসারে পরিচালিত এই ডোমেইন নামটি পরবর্তীকালে উন্মুক্ত করার সম্ভাবনা রয়েছে। এটি খুব সম্ভবত .এনও ডোমেইনের জন্য উন্মুক্ত করা হতে পারে। নীতিনির্ধারকরা এটিকে রাষ্ট্রীয় নীতিমালার সাথে সাংঘর্ষিক হওয়ায় বাণিজ্যকরণ করতে পারছেন না।
মালদ্বীপের রাষ্ট্রপতি

রাষ্ট্রপতি মালদ্বীপের সরকার প্রধান, রাষ্ট্রপধান ও মালদ্বীপের জাতীয় প্রতিরক্ষা বাহিনীর সর্বাধিনায়ক।
বর্তমান রাষ্ট্রপতির দায়িত্ব পালন করছেন মোহাম্মদ মুইজ্জু; যিনি ২০২৩ সালে হিসাবে ক্ষমতা লাভ করেন।
"মালদ্বীপের ফার্স্ট লেডি" শিরোনামটি দ্বারা মালদ্বীপের রাষ্ট্রপতির স্ত্রীকে বুঝায়।
প্রবাহচিত্র

প্রবাহচিত্র বলতে এক ধরনের রেখাচিত্রকে বোঝায় যেটির দ্বারা কোনও কর্মপ্রবাহ বা প্রক্রিয়াকে উপস্থাপন করা হয়। একে ইংরেজিতে "ফ্লোচার্ট" (Flowchart) বলে। একটি প্রবাহচিত্রকে একটি কলনবিধি-র (অ্যালগরিদমের) একটি রেখাচিত্রমূলক উপস্থাপন হিসেবে সংজ্ঞায়িত করা যায়, যেখানে কলনবিধি হল ধাপে ধাপে কোনও বিশেষ কাজ সম্পাদনের পন্থা। একটি প্রবাহচিত্রে এই ধাপগুলিকে বিভিন্ন ধরনের বাক্স জাতীয় প্রতীকের মাধ্যমে প্রদর্শন করা হয়, এবং ধাপগুলির ক্রম বা অভিমুখ দেখানোর জন্য ঐ বাক্সগুলির মধ্যে তীরচিহ্ন বসানো হয়। এই রেখাচিত্রভিত্তিক উপস্থাপনটি কোনও প্রদত্ত সমস্যার জন্য একটি আদর্শ বা মান সমাধানটিকে চিত্রিত করে। প্রবাহচিত্রগুলিকে পেশাদারি কাজ ও গবেষণার বিভিন্ন ক্ষেত্রে কোনও প্রক্রিয়া বা কর্মসূচি বিশ্লেষণ, নকশাকরণ, নথিভুক্তকরণ বা ব্যবস্থাপনার কাজে ব্যবহার করা হয়। 
যেমন পরিগণকীয় নির্দেশনা পূর্বলিখন তথা কম্পিউটার প্রোগ্রামিংয়ের ক্ষেত্রে প্রবাহচিত্র দেখে সহজেই বোঝা যায় প্রদত্ত পূর্বলেখ বা প্রোগ্রামটি কীভাবে কাজ করে। 
কম্পিউটার প্রোগ্রামিংয়ের ক্ষেত্রে একটি আদর্শ প্রবাহচিত্র প্রোগ্রাম সহজ করে তোলে, প্রোগ্রামের ভুলত্রুটি সংশোধনে সহায়তা করে, বৃহৎ প্রোগ্রাম ছোট আকারে লিখতে সাহায্য করে, প্রোগ্রামের উন্নয়ন সাধনে সহায়তা করে এবং বাস্তব সমস্যা চিত্রের মাধ্যমে প্রকাশ করতে সাহায্য করে।
প্রবাহচিত্র তৈরির সময় প্রচলিত প্রতীক চিহ্ন ব্যবহার করতে হয়, যেমন তীর চিহ্ন দিয়ে প্রবাহচিত্রের ধারাবাহিকতা বোঝাতে হয়, মন্তব্য যুক্ত করতে হয়, চক্রের পরিমাণ কমিয়ে আনতে হয়। প্রবাহচিত্রে দক্ষতা বাড়াতে সব ধরনের প্রোগ্রামের ভাষা ব্যবহার করা যাবে।
কম্পিউটার বিজ্ঞানের ক্ষেত্রে প্রবাহচিত্রগুলি নিম্নরূপ। 
কম্পিউটার/ সিস্টেমে চলমান উপাত্ত/তথ্যের আদান-প্রদানের প্রবাহ দেখাতে যে প্রবাহচিত্র ব্যবহৃত হয় তাই সিস্টেম প্রবাহচিত্র।
কম্পিউটারের বিভিন্ন প্রোগ্রাম লিখতে যে প্রবাহচিত্র ব্যবহৃত হয় তাই প্রোগ্রাম প্রবাহচিত্র নামে পরিচিত।
বর্তমানে প্রবাহচিত্রে অনেক প্রতীক চিহ্ন ব্যবহার করা হয় । তবে কিছু প্রতীক আছে যা সব প্রবাহচিত্রে ব্যবহার করা হয়।
ডোর (চলচ্চিত্র)

ডোর (, ) হল ২০০৬ সালে মুক্তিপ্রাপ্ত একটি ভারতীয় নাট্যচলচ্চিত্র। নাগেশ কুকুনুর পরিচালিত চলচ্চিত্রটিতে মুখ্য ভূমিকায় অভিনয় করেছে আয়েশা তাকিয়া, গুল পানাগ, শ্রেয়স তলপড়ে ও গিরিশ কারনাড। এটি ২০০৪ সালে মুক্তিপ্রাপ্ত মালয়ালম ভাষার চলচ্চিত্র "পেরুমাঝাক্কালাম" এর পুনর্নির্মাণ। চলচ্চিত্রটি ২০০৬ সালের ২২ সেপ্টেম্বর মুক্তিপায়।
ইলাহি হিপটুলা প্রযোজিত চলচ্চিত্রটির চিত্রনাট্য রচনার করেছেন সুদিপ চ্যাটার্জি এবং সম্পাদনা করেছেন সঞ্জীব দত্ত। চলচ্চিত্রটি হিন্দি ভাষায় নির্মিত হলেও এতে উর্দু ভাষাও ব্যবহৃত হয়েছে। এর আহব সঙ্গীতে রয়েছেন সেলিম-সুলায়মান।
চলচ্চিত্রটির কাহিনী, ভিন্ন পটভূমি থেকে আগত দুই নারী ভাগ্যক্রমে কীভাবে একত্রীত হয়েছে। মীরা (আয়েশা তাকিয়া) একজন যুবতী মহিলা যিনি বিবাহের কিছুদিন পরই বিধবা হয়ে গোড়ামীর জালে আটকা পড়ে। অন্যদিকে, জিনাত (গুল পানাগ) একজন স্বাধীন নারী যে আদালতে বিচারাধীন স্বামীকে নির্দোষ প্রমাণ করার কঠিন পরীক্ষার সম্মুখিন। একজন বহুরুপি (শ্রেয়স তলপড়ে) মীরাকে সাহায্য করতে উপস্থিত হয়, জিনাতে আশায় শক্তি যোগায়। জিনাত ও মীরার সাহচর্য্য উভয়ের জন্য কঠিন পরিস্থিতির তৈরি করে।
জিনাত হিমাচল প্রদেশের বাসিন্দা একজন স্বাধীন মুসলিম নারী। সে তার পিতা-মাতার আপত্তির সত্ত্বেও তার প্রেমিক আমির খানকে বিয়ে করার সিদ্ধান্ত নেয়। বিয়ের পর তার স্বামী কাজের খোজে সৌদি আরবে পাড়ি জমায়।
মীরা একজন সাধারণ রাজস্থানী হিন্দু মহিলা। এক রাজস্থানী রক্ষণশীল হিন্দু পরিবারে তার বিয়ে হয়। রক্ষণশীল রীতিনীতি ও ঐতিহ্য অনুযায়ী তার দৈনন্দিন কাজ-কর্ম হাবেলীর চার দেয়ালের মধ্যে আবদ্ধ। কাকতালীয়ভাবে তার স্বামী শংকর নতুন কর্মস্থল সৌদিআরব চলে যায়। স্বামীর অবর্তমানে মীরার জীবনটা কঠিন হয়ে পড়ে। শংকর নিয়মিতভাবে তার পিতা রনদিপ সিং (গিরিশ কারনাড), মাতা গৌরি সিং (প্রতিক্ষা লঙ্কার), দাদি (উত্তরা ভাবকর) এবং মীরা সহ পরিবারের সকলের ভরণ-পোষনের জন্য অর্থ পাঠায়। একদিন মীরা রেমিটেন্স পায় না। সময় চলে যায় এবং যখন রেমিটেন্স কিংবা তার স্বামীর কোন চিঠিপত্র আসে না, মীরা চিন্তিত হয়ে পড়ে। অনেক খোঁজ খবর নেওয়ার পড়ে জানা যায়, শংকরকে তার রুমমেট খামখেয়ালিভাবে খুন করেছে।
শংকরের মৃত্যুর সংবাদ হাবেলী পৌছলে হাবেলিতে অন্ধকার নেমে আসে এবং সবাই মীরার উপর মানসিক নির্যাতন করে। তার সকল আশা উদ্দীপনা কালো পর্দার অন্তরালে ঢাকা পড়ে। পরিবারের সবাই তাদের খারাব ভাগ্য আনার জন্য মীরাকে দায়ী করে। কিন্তু মীরা শ্রদ্ধাশীল চিত্তে সকল অপমান সহ্য করে।
অন্যদিকে, জিনাত খবর পায় তার স্বামী সৌদি আরবে রুমমেটকে হত্যার দায়ে গ্রেফতার হয়েছে। তিনি মনে করেন যে, এটি একটি দুর্ঘটনা, কিন্তু সৌদি আইন ক্ষমাহীন এবং এর জন্য আমিরের মৃত্যুদন্ড হবে তা নিশ্চিত। একজন ভারতীয় অফিসারের নিকট জিনাত জানতে পারে যে, যদি মৃত্যের স্ত্রী অপরাধ মাফ করে তবে সৌদি ফৌজদারি আইনে তার স্বামী মুক্তি পেতে পারে। আমির ও শংকরের একটি আলোকচিত্র নিয়ে জিনাত মীরার খোজে বেড়িয়ে পড়ে। যাওয়ার পথে জিনাতের এক বহুরুপীয়ার (শ্রেয়াজ তালপাড়ে) সাথে দেখা হয়। বহুরুপীয়া নিজে একজন অনুকরণ কবি এবংব হুমুখী প্রতিভাবান হিসাবে নিজেকে পরিচয় দেয়।
সুসি সুসান্তি

লুসিয়া ফ্রান্সিস্কা সুসি সুসান্তি (; জন্ম: ১১ ফেব্রুয়ারি, ১৯৭১) পশ্চিম জাভার তাসিকমালয়া এলাকায় জন্মগ্রহণকারী ইন্দোনেশিয়ার অবসরগ্রহণকারী বিখ্যাত প্রমিলা ব্যাডমিন্টন খেলোয়াড়। মহিলাদের ব্যাডমিন্টনের ইতিহাসে অন্যতম সফল খেলোয়াড় তিনি। তুলনামূলকভাবে কম উচ্চতার অধিকারী হওয়া স্বত্ত্বেও ক্ষিপ্রতা, শট তৈরীর কৌশল গ্রহণকল্পে চিত্তাকর্ষক নড়াচড়ার অধিকারী ছিলেন সুসি সুসান্তি।
১৯৯০-এর দশকের মাঝামাঝি সময় পর্যন্ত মহিলাদের এককে একচ্ছত্র প্রভাব বিস্তার করেন তিনি। ১৯৯০, ১৯৯১, ১৯৯৩ ও ১৯৯৪ সালের অল-ইংল্যান্ড; ১৯৯০ থেকে ১৯৯৪ পর্যন্ত একাধারে ও ১৯৯৬ সালে সর্বমোট পাঁচবার বিশ্ব ব্যাডমিন্টন গ্রা প্রিঁ ফাইনাল এবং ১৯৯৩ আইবিএফ বিশ্ব চ্যাম্পিয়নশিপের শিরোপা জয় করেন তিনি।
স্পেনের বার্সেলোনায় অনুষ্ঠিত ১৯৯২ সালের গ্রীষ্মকালীন অলিম্পিক গেমসের ব্যাডমিন্টন বিষয়ের মহিলাদের এককে স্বর্ণপদক লাভ করেন। এরপর মার্কিন যুক্তরাষ্ট্রের আটলান্টায় অনুষ্ঠিত ১৯৯৬ সালের গ্রীষ্মকালীন অলিম্পিক গেমসের ব্যাডমিন্টন বিষয়ের মহিলাদের এককে ব্রোঞ্জপদক পান। বৈবাহিক বন্ধনে আবদ্ধ হবার অল্প কিছুদিন পর ফেব্রুয়ারি, ১৯৯৭ সালে ব্যাডমিন্টন জগৎকে বিদায় জানান তিনি।
একমাত্র মহিলা হিসেবে অলিম্পিক, বিশ্ব চ্যাম্পিয়নশিপ ও অল-ইংল্যান্ডের এককের শিরোপা লাভ করেছেন তিনি। এছাড়াও জাপান ওপেনের তিনবার শিরোপা লাভসহ ইন্দোনেশিয়ান ওপেনের শিরোপা পেয়েছেন পাঁচবার। ১৯৯৪ থেকে ১৯৯৬ সাল পর্যন্ত উবের কাপে ইন্দোনেশিয়া দলকে চ্যাম্পিয়ন হতে সহায়তা করেন। ২০০২ সালে হার্বার্ট শিলি ট্রফি গ্রহণ করেন। মে, ২০০৪ সালে আন্তর্জাতিক ব্যাডমিন্টন ফেডারেশন হল অব ফেমে অন্তর্ভুক্ত হন। দেশ গঠনের ৫০ বছর পর বাদিকুসুমাসহ অলিম্পিক স্বর্ণপদক লাভ করেন। আগস্ট, ১৯৯২ সালে জাকার্তায় ফিরে আসলে তাদের সম্বর্ধনায় দুই ঘণ্টাকাল নগরবাসী রাস্তার দু’ধারে অপেক্ষমাণ ছিলেন।
১৯৯২ সালের গ্রীষ্মকালীন অলিম্পিক গেমসের ব্যাডমিন্টন বিষয়ের পুরুষদের এককে স্বর্ণপদক লাভকারী ও পুরুষদের শীর্ষ খেলোয়াড়দের মধ্যে অন্যতম অ্যালান বাদিকুসুমা’র সাথে বৈবাহিক সম্পর্ক স্থাপন করেন। এ দম্পতির সংসারে তিন সন্তান রয়েছে। তারা জাকার্তা উদারায় একটি ব্যাডমিন্টন ক্লাব পরিচালনা করছেন। ২০০৪ সালে তারা অ্যাসটেক নামের একটি ক্রীড়া সরঞ্জামাদির প্রতিষ্ঠান গড়েন।
আল্লাহ্‌ পেলিহারাকান সুলতান

আল্লাহ্‌ পেলিহারাকান সুলতান (যাওই: الله فليهاراكن سلطن আল্লাহ সুলতানকে বরকত দেন) ব্রুনাই দারুসসালামের জাতীয় সঙ্গীত। জাতীয় সঙ্গীতটি মুলুকের জাতীয় মালয় ভাষায় গাওয়া হয়। এই গানের কথা লিখেছেন "পেনজিরান হাজী মোহামেদ ইউসুফ বিন পেনজিরান আব্দুল রহিম" (পরবর্তী খেতাব পান "ইয়াং আমাত মুলিয়া পেনজিরান সেতিয়া নেগারা পেনজিরান হাজী মোহামেদ ইউসুফ বিন পেনজিরান আব্দুল রহিম") এবং ১৯৪৭ সালে এতে সুর দিয়েছেন "হাজী আওয়াং বেসার বিন সাগাপ"। এটি ১৯৫১ সালে ব্রুনাইয়ের ব্রিটিশ আশ্রিত রাজ্যের জাতীয় সঙ্গীত হিসাবে কবুল হয়। এটি যুক্তরাজ্য থেকে ব্রুনেই দারুসসালামের আজাদীর জাতীয় সঙ্গীত হিসাবে কবুল হয়েছিল এবং ১লা জানুয়ারি, ১৯৮৪ সালের মধ্যরাত্রিতে আজাদ মুলুকের জাতীয় সঙ্গীত হিসেবে একে গাওয়া হয়।
জাতীয় সঙ্গীতটি বিদ্যালয়ের জাতীয় পতাকা উত্থাপন এবং জাতীয় নিশান হিসেবে বিদ্যালয়ের সম্মেলনের শুরুতে ব্রুনাইতে বিদ্যালয়ের শাগরিদদের দ্বারা সঙ্গীতটি গাওয়া হয়। এছাড়া এটি রোজ সকালে রেডিও টেলিভিশন ব্রুনেই (আরটিবি) মাধ্যে রেডিও এবং টেলিভিশনের সম্প্রচারনের শুরুতে এবং শেষে বাজানো হয়।
লি ডাক আহ

লি ডাক আহ (; জন্ম: ১ ডিসেম্বর, ১৯২০) থু থিন-হু প্রদেশের ফু লক জেলায় জন্মগ্রহণকারী ভিয়েতনামের সাবেক জেনারেল ও বিশিষ্ট রাজনীতিবিদ। ১৯৯২ থেকে ১৯৯৭ মেয়াদকালে ভিয়েতনামের রাষ্ট্রপতির দায়িত্ব পালন করেন। এর পূর্বে ১৯৮০-এর দশকে কম্বোডিয়ায় ভিয়েতনামী সেনাবাহিনী পরিচালনা করেন। তিনি রক্ষণশীল দৃষ্টিভঙ্গীর অধিকারী হিসেবে পরিচিত। ঘরোয়া নীতি বাস্তবায়নে দলকে কঠোরভাবে নিয়ন্ত্রণ করেছেন।
আগস্ট, ১৯৪৫ সালে সেনাবাহিনীতে যোগদান করেন। অক্টোবর, ১৯৪৮ থেকে ১৯৫০ সাল পর্যন্ত সাই গন-চো লন প্রশাসনিক অঞ্চলসহ ৭ম ও ৮ম সামরিক অঞ্চলের চিফ অব স্টাফ নিযুক্ত হন তিনি। ফেব্রুয়ারি, ১৯৬৪ সালে ডেপুটি কমান্ডার হিসেবে দক্ষিণ ভিয়েতনামে ও ভিয়েত কং নামে পরিচিত পিপলস লিবারেশন আর্মড ফোর্সের চিফ অব স্টাফ ছিলেন।
জেনারেল পদে থাকাবস্থায় ১৯৮০-এর দশকে গণপ্রজাতন্ত্রী কম্পুচিয়ায় ভিয়েতনাম বাহিনীর কমান্ডার ছিলেন। খেমার রুজদের কাছ থেকে কম্বোডিয়ার প্রতিরক্ষাকল্পে পাঁচটি প্রধান দিকনির্দেশনা প্রদান করেন। অজনপ্রিয় কেফাইভ পরিকল্পনা প্রণয়নের প্রধান রূপকার তিনি।
এরপর তিনি রাজনীতিতে জড়িয়ে পড়েন ও সরকারি দায়িত্ব পালন করেন। প্রতিরক্ষামন্ত্রীর দায়িত্বে থাকাবস্থায় ভিয়েতনামের রাজনীতিতে রক্ষণশীল দৃষ্টিভঙ্গীতে অগ্রসর হন। ১৯৯১ থেকে ১৯৯৩ পর্যন্ত কম্বোডিয়া ও চীনের সাথে ভিয়েতনামের নীতি তিনি নিয়ন্ত্রণ করতেন। নভেম্বর, ১৯৯১ সালে চীনের সাথে ভিয়েতনামের বৈদেশিক সম্পর্ক স্বাভাবিকীকরণের সাথে সম্পৃক্ত হন। প্রথম ভিয়েতনামী রাষ্ট্রপতি হিসেবে ৩৮ বছর পর রাষ্ট্রীয়ভাবে বেইজিং সফর করেন। অর্থনৈতিক সম্পর্কের উন্নয়নসহ দক্ষিণ চীন সাগরের সীমানা নিয়েও তিনি কথা বলেন। সেপ্টেম্বর, ১৯৯২ সালে নতুন প্রবর্তিত রাষ্ট্রপতি পদে তিনি নির্বাচিত হন। প্রতীকি পদ হলেও তার আমলে এটি বেশ গুরুত্ব পায়।
১৯৯৬ সালের নভেম্বরের মাঝামাঝি সময়ে বড়ধরনের স্ট্রোকে আক্রান্ত হবার ফলে হাসপাতালে স্থানান্তরিত হন। কমিউনিস্ট পার্টি কংগ্রেসের পর সেপ্টেম্বর, ১৯৯৭ সালে রাষ্ট্রপতির পদ থেকে সরে দাঁড়ান ও ট্রান ডাক লং তার স্থলাভিষিক্ত হন।
৩৬ নং ওয়ার্ড, কলকাতা পৌরসংস্থা

৩৬ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বেলেঘাটা ও শিয়ালদহ অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।
৩৬ নং ওয়ার্ডের সীমানা নিম্নরূপ: উত্তর দিকে ড. এম. এন. চট্টোপাধ্যায় সরণি; পূর্ব দিকে বেলেঘাটা খাল; দক্ষিণ দিকে বেলেঘাটা রোড এবং পশ্চিম দিকে আচার্য জগদীশচন্দ্র বসু রোড ও আচার্য প্রফুল্লচন্দ্র রোড (উড়ালপুল সহ)।
৩৭ নং ওয়ার্ড, কলকাতা পৌরসংস্থা

৩৭ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে শিয়ালদহ অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
৩৭ নং ওয়ার্ডের সীমানা নিম্নরূপ: উত্তর দিকে কেশব সেন স্ট্রিট; পূর্ব দিকে আচার্য প্রফুল্লচন্দ্র রোড; দক্ষিণ দিকে সূর্য সেন স্ট্রিট এবং পশ্চিম দিকে রাজা রামমোহন রায় সরণি।
৪০ নং ওয়ার্ড, কলকাতা পৌরসংস্থা

৪০ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে বিদ্যাসাগর উদ্যান (কলেজ স্কোয়ার) অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
৪০ নং ওয়ার্ডের সীমানা নিম্নরূপ: উত্তর দিকে কেশব সেন স্ট্রিট; পূর্ব দিকে রাজা রামমোহন রায় সরণি; দক্ষিণ দিকে সিদ্ধেশ্বর চন্দ্র লেন, মধু গুপ্ত লেন ও সুরেন্দ্রলাল পাইন লেন এবং পশ্চিম দিকে কলেজ স্ট্রিট।
৪১ নং ওয়ার্ড, কলকাতা পৌরসংস্থা

৪১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৫ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে জোড়াসাঁকো অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।
৪১ নং ওয়ার্ডের সীমানা নিম্নরূপ: উত্তর দিকে মদন চট্টোপাধ্যায় লেন; পূর্ব দিকে চিত্তরঞ্জন অ্যাভিনিউ; দক্ষিণ দিকে সিদ্ধেশ্বর চন্দ্র লেন, সৈয়দ স্যালি লেন ও বালমুকুন্দ মাক্কার রোড এবং পশ্চিম দিকে রবীন্দ্র সরণি।
ধানমন্ডি লেক

ধানমন্ডি লেক ঢাকার ধানমন্ডি আবাসিক এলাকায় অবস্থিত একটি হ্রদ। অতীতে এটি পান্ডো নদী হিসেবে পরিচিত ছিল। এটি প্রথমদিকে কাওরান বাজার নদীর একটি পরিত্যক্ত খাল ছিল যা তুরাগ নদীর সাথে মিলিত হয়েছিল। বর্তমানে আংশিকভাবে বেগুনবাড়ি খালের সাথে মিলিত হয়েছে। ১৯৫৬ সালে ২৪০.৭৪ হেক্টর জমিতে ধানমন্ডি লেকের আশেপাশের এলাকাকে আবাসিক এলাকা হিসেবে উন্নীত করা হয়। এই উন্নয়ন প্রকল্পে ধানমন্ডি আবাসিক এলাকার ১৬% লেকের জন্য বরাদ্ধ রাখা হয়েছিল।
সময়ের পরিক্রমায় লেকটি একটি দর্শনীয় সাথে পরিণত হয় এবং এর আশেপাশে বিভিন্ন সাংস্কৃতিক কেন্দ্র গড়ে উঠে যার মধ্যে অন্যতম হল, রবীন্দ্র সরোবর যা লেকের পাশেই অবস্থিত।
কোগালিমাভিয়া ফ্লাইট ৯২৬৮

কোগালিমাভিয়া ফ্লাইট ৯২৬৮ (৭কে ৯২৬৮) ছিল একটি আন্তর্জাতিক যাত্রীবাহী বিমান, রুশ বিমানসংস্থা "কোগালিমাভিয়া ("মেট্রোজেট" নামে)" দ্বারা পরিচালিত। যা বিধ্বস্ত হয়েছিল উত্তর সিনাই উপদ্বীপে, ৩১ অক্টোবর ২০১৫, সকাল ৬:১৩ মিশর সময়। বিমানটি শার্ম এল শেখ আন্তর্জাতিক বিমানবন্দর থেকে সেন্ট পিটার্সবার্গের পুলকোভো বিমানবন্দরে যাচ্ছিল।
বিমানটির যাত্রাপথ শার্ম এল শেখ আন্তর্জাতিক বিমানবন্দর (সিনাই উপদ্বীপ, মিশর) থেকে পুলকোভো বিমানবন্দর (সেন্ট পিটার্সবার্গ, রাশিয়া) ছিল। বিমানটি অসম্পূর্ণ যাত্রাপথেই সিনাই উপদ্বীপের "হাসনা" নামের একটি জায়গার কাছে বিধ্বস্ত হয় সকাল ৬:১৩ (মিশর সময়)। এই দুর্ঘটনার কারণ তদন্তাধীনে।
যাত্রী ও কর্মীদের মধ্য, ২১৭ যাত্রী ও ৭ জন কর্মী ছিলেন। যারা বেশিরভাগই পর্যটক, ৩ যাত্রী ইউক্রেনীয়, ১ যাত্রী বেলারুশীয়, এবং বাকি যাত্রীরা ছিলেন রুশ।
আলবের্তো দেল রিও

হোসে আলবের্তো রদ্রিগেজ (জন্ম মে ২৫, ১৯৭৭) একজন মেক্সিকান পেশাদার কুস্তিগির এবং সাবেক মিক্সড মার্শাল আর্টিস্ট। তিনি বর্তমানে আমেরিকা ও মেক্সিকোতে জোড়া চ্যাম্পিয়ন। ডাব্লিউডাব্লিউইতে আলবের্তো দেল রিও হিসেবে প্রাক্তন ডাব্লিউডাব্লিউই মার্কিন যুক্তরাষ্ট্র চ্যাম্পিয়ন ছিলেন এবং এসিস্তেনিয়া এসেসোরিয়া ওয়াই এদমিনিস্ত্র্যাসিওন(এএএ) তে এল পাট্রন আলবের্তো হিসেবে বর্তমান এএএ মেগা চ্যাম্পিয়ন। এছাড়াও তিনি রিং অফ অনার, লুচা আন্ডারগ্রাউন্ড, জাপান, পুয়ের্তো রিকো এবং বিভিন্ন মার্কিন স্বাধীন প্রচারণায় অংশ নেন।
ডাব্লিউডাব্লিউই এবং মেক্সিকোর মধ্যে রদ্রিগেজ ছয়বারের বিশ্ব চ্যাম্পিয়ন। তিনি দুইবার ডাব্লিউডাব্লিউই চ্যাম্পিয়নশিপ, দুইবার ডাব্লিউডাব্লিউইর ওয়ার্ল্ড হেভিওয়েট চ্যাম্পিয়নশিপ, একবার সিএমএলএল ওয়ার্ল্ড হেভিওয়েট চ্যাম্পিয়নশিপ এবং বর্তমানে এএএ মেগা চ্যাম্পিয়ন বিজয়ী। এছাড়া রদ্রিগেজ ২০১১ রয়েল রাম্বল এবং ২০১১ মানি ইন দ্যা ব্যাংক ল্যাডার ম্যাচ বিজয়ী। তিনি একমাত্র কুস্তিগির হিসেবে একই বছরে দুইটি জয় করেন।
সাভার সেনানিবাস

সাভার সেনানিবাস বাংলাদেশের ঢাকা জেলার অন্তর্গত সাভার উপজেলার আশুলিয়া থানায় অবস্থিত বাংলাদেশ সেনাবাহিনীর একটি আবাসিক ঘাঁটি। বাংলাদেশ সেনাবাহিনীর ৯ পদাতিক ডিভিশন ও কর্পস অফ মিলিটারি পুলিশ সেন্টার অ্যান্ড স্কুল এই সেনানিবাসে অবস্থিত। এছাড়া সাভার গল্ফ ক্লাবটি এই সেনানিবাসের মধ্যে অবস্থিত।
১৯৭১ সালের আগে, এলাকাটি 'আনসার ক্যাম্প' নামে পরিচিত ছিল। বাংলাদেশের মুক্তিযুদ্ধের সময় ক্যাম্পটি পাকিস্তানি সেনাবাহিনী ও রাজাকাররা ব্যবহার করত। স্বাধীনতার পর এটিকে নবগঠিত জাতীয় রক্ষীবাহিনীর প্রধান প্রশিক্ষণ কেন্দ্র হিসেবে ব্যবহার করা হয়, জাতীয় রক্ষীবাহিনীকে পরে ১৯৭৬ সালে বাংলাদেশ সেনাবাহিনীতে অন্তর্ভুক্ত করা হয়। ১৯৭৬ সালে এলাকাটি বাংলাদেশ সেনাবাহিনীকে তাদের সেনানিবাস হিসেবে ব্যবহার করার জন্য দেওয়া হয়।
১৯৯৬ সালে বাংলাদেশে সেনা অভ্যুত্থানের প্রচেষ্টার সময় সাভার সেনানিবাসে অবস্থানরত সৈন্যরা রাষ্ট্রপতিকে সমর্থন করে অভ্যুত্থানকে সফল হতে বাধা দেয়। তারা ঢাকার চারপাশে প্রতিরক্ষামূলক অবস্থান গ্রহণ করে এবং ময়মনসিংহ সেনানিবাস থেকে অভ্যুত্থান সমর্থকদের আগমনে বাধা দেয়।
২০০১ সালে, এখানে ৬৮.৮ একর জায়গার উপর সাভার গল্ফ ক্লাব নির্মাণ করা হয়। গল্ফ ক্লাব ছাড়াও এখানে সাভার সেনানিবাস শুটিং ক্লাব রয়েছে।
রানা প্লাজা দুর্ঘটনার সময় আহতদের এখানে অবস্থিত সাভার সিএমএইচে চিকিৎসা দেওয়া হয়েছিল।
প্রধানমন্ত্রী শেখ হাসিনা ২০১৭ সালের ২৩ নভেম্বর সাভার সেনানিবাসে অবস্থিত কোর অব মিলিটারি পুলিশ সেন্টার অ্যান্ড স্কুলকে জাতীয় মান প্রদান করেন।
মাইক্রোসফটের ইতিহাস

মাইক্রোসফট একটি মার্কিন যুক্তরাষ্ট্র ভিত্তিক বহুজাতিক কম্পিউটার প্রযুক্তি ("'হার্ডওয়্যার"' ও "'সফটওয়্যার"') উৎপাদনকারী কোম্পানি। মাইক্রোসফটের যাত্রা শুরু হয় ৪ঠা এপ্রিল ১৯৭৫ সালে, এর প্রতিষ্ঠাতা বিল গেটস এবং পল এলেন এর হাত ধরে, মার্কিন যুক্তরাষ্ট্রের নিউ ম্যাক্সিকোর "আলবুকুয়ের্ক"-এ। (Albuquerque, New Mexico)
"উইন্ডোজ" অপারেটিং সিস্টেম, "মাইক্রোসফট অফিস", "এক্সবক্স", "বিং" (BING- Google এর মতো একটি সার্চ ইঞ্জিন), "স্কাইপ" (skype)-এসব সেবা মাইক্রোসফট দিয়ে থাকে। 
১৯৮০ সালে মাইক্রোসফট "আইবিএম" এর সাথে পার্টনারশিপ করে যাতে বেশিরভাগ আইবিএম-এর কম্পিউটারে মাইক্রোসফটের "অপারেটিং সিস্টেম" ব্যবহার করা হয়। ১৯৮৫ সালে আইবিএম কোম্পানি মাইক্রোসফটকে অনুরোধ করে তাদের নতুন কম্পিউটারের অপারেটিং সিস্টেম তৈরি করার জন্য, এই অপারেটিং সিস্টেমের নাম ছিল ওএস/২; মাইক্রোসফট নতুন অপারেটিং সিস্টেম আইবিএম-কে দেয়ার পাশাপাশি অন্য কোম্পানির তৈরিকৃত কম্পিউটারের জন্যও তাদের অপারেটিং সিস্টেম বিক্রি করতে শুরু করে। মাইক্রোসফট সফটওয়্যারের বাজার অধিকাংশই দখল করে নেয় এই অপারেটিং সিস্টেম বিক্রির মাধ্যমে। ১৯৯০ সালের দিকে মাইক্রোসফট ৯০% বাজার দখল করতে সক্ষম হয়।
৩০শে জুন ২০১৪ তে মাইক্রসফট-এর বৈশ্বিক আয় ছিল ৮৬.৮৩ বিলিয়ন ডলার এবং সারা বিশ্ব জুড়ে এর সাথে কর্মরত ছিল ১২৮,০৭৬ জন। 
এরা সারা বিশ্বজুড়েসফটওয়্যার এর উন্নয়ন, নির্মাণ, লাইসেন্স প্রদান এবং তৈরিতে সাহায্য করে আসছেন।(এক্সবক্স এক এবং এক্সবক্স ৩৬০ এর স্রষ্টা)
১৯৮৫ সালে আইয়ারল্যান্ড মাইক্রোসফটের আন্তঃজার্তিক পণ্যের সুবিধার জন্য মাইক্রোসফটের প্রধান শহর হয়ে ওঠে, এবং ২০শে নভেম্বর খুচরা বিক্রির জন্য প্রথম সংস্করণ মাইক্রোসফট উইন্ডোজ ((উইন্ডোজ ১.০)), মূলত এর গ্রাফিক্যাল এক্সটেনশন এমএস-ডস অপারেটিং সিস্টেম। আগস্টে মাইক্রোসফট এবং আইবিএম সাথী হন নানা অপেরাটিং সিস্টেম উন্নয়নে ,তারা যে অপেরাটিং সিস্টেম উন্নয়ন করেছিলেন সেটি ওএস/২ নামে পরিচিত।ওএস/২ বাজারজাতকরনের পুর্বে আইবিএম নতুন হারডওয়্যার নকশা করেন যা এই অপেরাটিং সিস্টেমের সাথে সংযুক্ত করেন। এটি পিএস/২নামে পরিচিত। ১৬ ফেব্রুয়ারি ১৯৮৬ সালে জায়গা পরিবর্তন করে ,নতুন অফিস নির্মাণ করেন রেডমনড,ওয়াশিংটনে।প্রায় এক মাস পরে ১৩ মার্চ এ জণগণের আইপিও সহ $৬১ মিলিয়ন ডলার আয় করেন শেয়ার বিক্রির মাধ্যমে ,প্রতিটি শেয়ার বিক্রি হয় $২১.০০ মিলিয়ন ডলারে। বিক্রির শেষ দিনে শেয়ার মূল্য বেড়ে দাড়ায় $২৮.০০ ডলারে। ১৯৮৭ সালে মাইক্রোসফট তাদের প্রথম সংস্করণ ওএস/২ কে ওইএম এস করে প্রকাশ করা হয় ।
নেপাল এয়ারলাইন্স

নেপাল এয়ারলাইন্স (Nepali: , পূর্বতন রাজকীয় নেপাল এয়ারলাইন্স) নেপালের জাতীয় এবং প্রধান এয়ারলাইন্স। এর প্রধান কার্যালয় এনএসি ভবন, কাঠমান্ডু। এবং এর মুল ঘাঁটি ত্রিভুবন আন্তর্জাতিক বিমানবন্দর, কাঠমান্ডু। এই এয়ালাইন্সটি প্রতিষ্ঠিত হয় জুলাই, ১৯৫৮ সালে রয়াল নেপাল এয়ারলাইন্স কর্পোরেশন নামে। এই এয়ারলাইন্সের প্রথম বিমান ডগলাস ডিসি-৩, যেটি অভ্যন্তরীণ গন্তব্যে চলত এবং ভারতে চলার উপযোগী ছিল। এই এয়ারলাইন্স প্রথম জেট বিমান, বোয়িং ৭২৭ কিনে ১৯৭২ সালে। ২০০৪ সালে নেপাল সরকার এর ৪৯% শেয়ার পাবলিক খাতে বিক্রির সিদ্ধান্ত নেয়। মে ২০১৪ পর্যন্ত এর বহরে ৯টি বিমান আছে।
নেপালের অন্যান্য এয়ারলাইন্সের মতো নেপাল এয়ারলাইন্সও ইউরোপে চলাচল নিষিদ্ধ।.
২০১৫ সালের ৩০ এপ্রিল নেপাল এয়ারলাইন্স দ্বিতীয় এয়ারবাস এ৩২০ লাভ করে। নেপাল এয়ারলাইন্স বর্তমানে দুটি সুপরিসর বিমান কেনার প্রক্রিয়া চলছে। এই এয়ারলাইন্স অজানা সংখ্যক এয়ারবাস এ৩৩০ বিমান কেনার আগাম সমঝোতা চুক্তি স্বাক্ষর করেছে।
একটি ডগলাস ডিসি-৩ বিমান নিয়ে এই এয়ারলাইন্স "রয়াল নেপাল এয়ারলাইন্স কর্পোরেশন" নামে ১৯৫৮ সালের জুলাই মাসে যাত্রা শুরু করে। শুরুতে এই ফ্লাইট সীমারা, পোখরা, বিরাটনগর এবং ভারতের পাটনা, কলকাতা এবং দিল্লি চলাচলের মধ্যেই সীমাবদ্ধ ছিল। ১৯৬১ সালে, পিলাটাস পোর্টার বিমান বহরে যুক্ত হয়েছে; ১৯৬৩ সালে একটি ১২ সিটের চীনা বিমান বহরে যুক্ত হয়।
১৯৬৬ সালে একটি ফকার এফ২৭ বিমান বহরে যুক্ত হয়।
১৯৭০ সালে রয়াল নেপাল এয়ারলাইন্স একটি হকার সিডলে (HS-748) বিমান ও ১৯৭১ সালে টুইন অটার বিমান কেনে। ১৯৮৭ সালে দুটি বোয়িং ৭২৭ বদলায়ে দুটি বোয়িং ৭৫৭ বিমান কেনে। 
১৯৮৫ সালে নেপালে ১৮১,০০০ পর্যটক আসে, যাদের ৮০ভাগ আসে বিমানপথে। রয়াল নেপাল এয়ারলাইন্স ৩৮% পর্যটক বহন করে।
দেশের অভ্যন্তরীণ বিমান ব্যবসা ১৯৯২ সালে মুক্ত করে দেয়া হয়; নতুন প্রতিযোগীর আবির্ভাব ঘটে; নিকন এয়ার, নেপাল এয়ারওয়েজ; এভারেস্ট এয়ার, বুদ্ধ এয়ার, ইয়েতি এয়ার, সীতা এয়ার। নেপাল এয়ারলাইন্সে সর্বশেষ বোয়িং ৭২৭ বিমান ছিল ১৯৯২ সালে। ১৯৯৭ সালের মধ্যে চার প্রতিযোগী নেপালের অভ্যন্তরীণ বাজারের ৭০% দখল করে।
নেপাল এয়ারলাইন্স কাঠমান্ডুর ত্রিভুবন আন্তর্জাতিক বিমানবন্দর থেকে ৭টি আন্তর্জাতিক ফ্লাইট পরিচালনা করে।
নেপাল এয়ারলাইন্স অভ্যন্তরীণ রুটে ২৫টি ফ্লাইট পরিচালনা করে।
তাইপেই অববাহিকা

তাইপেই অববাহিকা () হল উত্তর তাইওয়ানের একটি ভৌগোলিক অঞ্চল। এটি তাইওয়ানের দ্বিতীয় বৃহত্তম অববাহিকা। অববাহিকাটি উত্তরে ইয়াংমিংস্তান, পশ্চিমে লিঙ্কউ মেসা এবং দক্ষিণ-পূর্বে জুয়েশান ব্যাপ্তি (ঐতিহ্যবাহী চীনা: 雪山山脈) দ্বারা বেষ্টিত। অববাহিকাটির আকার প্রায় একটি ত্রিভুজের মত। এর তিনটি কোণা যথাক্রমে নাঙ্গাং, জিঞ্জহুয়াংয়ের হুইলং এবং বেইতউ-এর গুয়ান্ডু অবস্থিত।
তাইপেই অববাহিকা হতে উৎপন্ন নদীসমূহের মধ্যে তামসুই নদী, কিলাং নদী, দাহান নদী এবং জিন্ডিয়ান নদী প্রধান।
প্রাগৈতিহাসিক কালে, তাইপেই অববাহিকাটি কেটাগ্যালানদের (আদিবাসী) বাসস্থান ছিল। হ্যান চীনারা এই অঞ্চলে অষ্টাদশ শতক পর্যন্ত তাদের নিবাস গড়েনি। বর্তমানে তাইপেই অববাহিকাটি তাইপেই শহর এবং নব্য তাইপেই শহরের সীমানার মাঝে অবস্থিত এবং সেইসাথে এটি তাইওয়ানের বৃহত্তম তাইপেই মহানগরীয় অঞ্চল।
তাইপেই অববাহিকার নদীসমূহ অবৈধ শিল্প-কারখানার শিল্প দূষকের মাধ্যমে তীব্রভাবে দূষিত হয়েছে। তাইপেই শহর সরকার, তাইপেই কেন্দ্রীয় সরকার এবং অন্যান্য কিছু নাগরিক সংস্থার অন্যতম এজেন্ডা "প্রাকৃতিক নদী পুনরুদ্ধার"-এর মাধ্যমে এর দূষণ কমানোর প্রকল্প গ্রহণ করেছে।
তাইওয়ান ফিলিপাইন সমুদ্র প্লেট এবং ইউরেশীয় প্লেটের সাংঘর্ষিক সীমায় অবস্থিত। এর প্রথমটি উত্তর-পশ্চিম দিকে ৭ সেমি/বছর গতিতে ধীরে ধীরে এগিয়ে যাচ্ছে। ফিলিপাইন সমুদ্র প্লেট ইউরেশীয় প্লেটকে উত্তর-তাইওয়ান অঞ্চলে প্রায় ঢেকে ফেলেছে। এই সংঘর্ষ তাইওয়ান অঞ্চলে উচ্চমাত্রার ভূমিকম্প ঘটানোর সম্ভাবনার দিকে ঠেলে দিয়েছে। তাইপেই মেট্রোপলিটন এরিয়া (টিএমএ), তাইওয়ানের রাজনৈতিক, অর্থনৈতিক এবং সাংস্কৃতিক কেন্দ্র, এমনকি তাইপেই শহর ও বেশকিছু কৃত্রিম শহর যা তাইপেই অববাহিকা অঞ্চলে অবস্থিত, তীব্রমাত্রা ভূমিকম্পের ঝুঁকিতে রয়েছে। এর আগের দুই যুগে টিএমএ'র কিছু ভবন নানামাত্রা ভূমিকম্পের ফলে ভেঙে বা ধসে পড়েছে। যেমন- ২০ মে ও ১৪ই নভেম্বর, ১৯৮৬-এর হুয়ালিয়েন ভূমিকম্প, ২১শে সেপ্টেম্বর, ১৯৯৯-এর চি চি ভূমিকম্প এবং ৩১ মার্চ, ২০০২-এর হুয়ালিয়েন ভূমিকম্প। এছাড়াও ১৬৯৪ ও ১৯০৯ সালেও টিএমএ নানা ধরনের ভূমিকম্পে বেশ গুরুতরভাবে ক্ষতিগ্রস্ত হয়েছিল, যার উৎপত্তিস্থল ছিল এই অববাহিকা। এ কারণে ভূমিকম্প ও ফাটলের চিত্রণ সম্পর্কে নানা ধরনের গবেষণা থেকে জানা যায়, যে এ অঞ্চলে যেকোনো সময় এক বড়সড় মাত্রার ভূমিকম্প হতে পারে।
হুয়াই নদী

হুয়াই নদী () হল গণচীনের একটি অন্যতম প্রধান নদী। এটি হুয়াংহো এবং ইয়াংৎজে, চীনের বৃহত্তম দুই নদীর মাঝে অবস্থিত এবং তাদের মতই পশ্চিম থেকে পূর্বদিকে ধাবিত হয়। ভয়াবহ বন্যার কারণে হুয়াই নদী অত্যন্ত কুখ্যাত।
হুয়াই নদী-কুইন পর্বত রেখাটিকে সাধারণত উত্তর ও দক্ষিণ চীন বিভক্তকারী রেখা হিসেবে বিবেচনা করা হয়। এই রেখাটি চীনের ০ ডিগ্রীতে জানুয়ারি সমোষ্ণ রেখা এবং ৮০০ মিমি বৃষ্টিপাত রেখায় অবস্থিত (প্রায়)।
এটি একই সাথে উত্তর চীনের জিন সাম্রাজ্য এবং দক্ষিণ চীনের দক্ষিণ সং এ মধ্যকার ১১৪২ সালের শ্যাওক্সিং-এর চুক্তি মোতাবেক নির্মিত সীমানার কথাও স্মরণ করিয়ে দেয়।
হুয়াই নদীর দৈর্ঘ্য প্রায় , যার মধ্যের নিষ্কাশন অঞ্চল।
হুয়াই নদী হেনান প্রদেশের টংবাই পর্বত থেকে উৎপত্তি লাভ করেছে। এটি হেনানের দক্ষিণাঞ্চল থেকে উত্তরে আনহুই এবং জিয়াংসুর উত্তর থেকে বয়ে গিয়ে ইয়াংজহৌর জিয়াংডুর ইয়াংৎজে নদীতে প্রবেশ করে।
ঐতিহাসিকভাবে, হুয়াই নদী একটি প্রশস্ত পথের মাধ্যমে ইউন্টিগুয়ানের হুয়াংহো নদীতে প্রবেশ করে। তখন এই নদীকে পার্শ্ববর্তী কৃষিজমিতে পানিসেচের জন্য ব্যবহৃত হত। তারই সাথে এটি খাল ও উপনদী এক বিশাল মিলনস্থলও বটে। ১১৯৪ সালে প্রবাহ শুরু হওয়ার পর থেকে হুয়াংহো নদী ক্রমাগত তার যাত্রাপথ পরিবর্তিত করে উত্তরের দিকে যেতে যেতে হুয়াই নদীর মধ্যে প্রবেশ করে। পরবর্তীতে নদীভরাট এত বৃহদাকার ধারণ করে, যে হুয়াংহো যখন পরবর্তীকালে আরও উত্তরে বিরাটভাবে সরে যায় (১৮৯৭), তখন হুয়াই নদীর ভূগোল তাৎপর্যপূর্ণভাবে নতুন নতুন উঁচু দ্বীপ, হ্রদ, চর - ইত্যাদি তৈরি করতে থাকে। ফলে নদীর মধ্যভাগ থেকে নিম্নভাগের দিকে সাবলীলভাবে পানিপ্রবাহিত হতে পারত না, এবং নিম্নভাগের পানি সমুদ্রে যেতে বাধাগ্রস্ত হত। দ্বিতীয় বিশ্বযুদ্ধের সময় এই পরিস্থিতির আরও অবনতি ঘটে, কারণ চিয়াং কাই-সেক সরকার জাপানি আক্রমণ থেকে মুক্তি পাওয়ার আশায় হুয়াংহো নদীর দক্ষিণের বাঁধ খুলে দিয়ে নিম্নাঞ্চল সম্পূর্ণরূপে প্লাবিত করে দেয়। হুয়াংহো নদী পরবর্তী ৯ বছর ধরে উক্ত বাঁধের ফাটল ধরে প্রবাহিত হয়, যা হুয়াই নদীর প্রবাহকে ব্যাপকভাবে বাঁধাগ্রস্ত করে।
এই পরিবর্তনসমূহের কারণে হুয়াই নদীর পানি হংজ হ্রদ পর্যন্ত উঠে যায় এবং পরে ইয়াংৎজে নদীর দক্ষিণ বরাবর প্রবাহিত হতে থাকে। ছোট-বড়-মাঝারি মানের বন্যা প্রায়শই এই অঞ্চলে হয়ে থাকে, যা তীব্র দুর্ভোগের সৃষ্টি করে। ১৯৫০ সাল পর্যন্ত শেষ ৪৫০ বছরে হুয়াই নদী প্রতি শতকে প্রায় ৯৪টি বড়মাপের বন্যার সৃষ্টি করেছে।
হুয়াই নদীর সমস্যার সমাধান করতে হুয়াই নদী থেকে ইয়াংৎজে নদী ও সমুদ্র পর্যন্ত নির্মাণে কিছু ভিন্নতা আনার প্রতি আলোকপাত করা হয়েছে। বর্তমানে, নদীর একটি বিশাল অংশ হংজ হ্রদ হয়ে ইয়াংৎজে নদী দিয়ে প্রবাহিত হয়। উত্তর জিয়াংসু পানিসেচ খাল এর কিছু অংশের পানিকে সমুদ্রে যাবার পুরনো পথকে পৃথক করেছে এবং একই সাথে একটি সমান্তরাল চ্যানেল তৈরির কথাও ভাবা হচ্ছে। একই সাথে কিছু সংখ্যক উপনদীও পানির একটি অংশকে সমুদ্রে নিয়ে যায়।
চীনের তাপনিয়ন্ত্রণ ব্যবস্থা মূলত কয়লানির্ভর। এ পদ্ধতি তুলনামূলকভাবে অদক্ষ ধরনের। শিল্পোন্নত দেশগুলোতে মূলত তড়িৎনির্ভর উৎপাদন ব্যবস্থায় এ পদ্ধতি পরিচালিত হয়ে থাকে। তবে উত্তর চীনই ১৫ই নভেম্বর থেকে ১৫ই মার্চ পর্যন্ত এ পদ্ধতিতে তাপ নিয়ন্ত্রিত হয়। দক্ষিণাঞ্চলে সরকারি কোনো কাঠামো বা বেসরকারি ব্যবস্থা না থাকায় হুয়াই নদীর তীরবর্তী সাংহাই, নানজিং, চেংডু প্রভৃতি এলাকায় শীত ঠাণ্ডা ও কষ্টকর হিসেবেই দেখা দেয়। তা সত্ত্বেও ঐ অঞ্চলের অদগ্ধ কয়লা থেকে নির্গত TSP, SO, NO গ্যাস এ নদীর ওপর মারাত্মক প্রভাব বিস্তার করে।
ইউসুফ ইসহাক

তুন ইউসুফ বিন ইসহাক (Jawi: يوسف بن اسحاق ; ; জন্ম: ১২ আগস্ট, ১৯১০ - মৃত্যু: ২৩ নভেম্বর, ১৯৭০) পেরাক দারুল রিদজুয়ান প্রদেশের তাইপিংয়ের তেরং এলাকায় জন্মগ্রহণকারী সিঙ্গাপুরের বিশিষ্ট রাজনীতিবিদ ছিলেন। ১৯৬৫ থেকে ১৯৭০ মেয়াদের সিঙ্গাপুরের ইতিহাসে প্রথম রাষ্টপতির দায়িত্ব পালন করেন ইউসুফ ইসহাক। তার প্রতিকৃতি সংবলিত চিত্র কাগুজে মুদ্রায় মুদ্রিত করা হয়।
বাবার দিক দিয়ে তিনি মিনাংকাবাউ বংশোদ্ভূত সন্তান তিনি। তার মা ইন্দোনেশিয়ার ল্যাংকাটে জন্মগ্রহণ করেছিলেন। তার ভাই আজিজ ইসহাক সাংবাদিক ও মুক্তিযোদ্ধা ছিলেন। ভিক্টোরিয়া ব্রিজ স্কুল (বর্তমানে - ভিক্টোরিয়া স্কুল) থেকে প্রাথমিক শিক্ষা সমাপণ করেন। এরপর র‌্যাফলস ইনস্টিটিউশনে মাধ্যমিক শিক্ষা লাভ করেন। এখানে অধ্যয়নকালে সিঙ্গাপুর ন্যাশনাল ক্যাডেট কোরে যোগ দেন। ঐ কোরে সর্বপ্রথম ক্যাডেট অফিসার হিসেবে কমিশন্ড প্রাপ্ত হন।
মালয়েশিয়া ফেডারশনে থাকাকালে ১৯৫৯ থেকে ১৯৬৫ মেয়াদে ইয়াং ডি-পারতুয়ান নেগারা বা রাষ্ট্রপ্রধানের দায়িত্ব পান। ১৯৬৫ মালয়েশিয়া থেকে সিঙ্গাপুর স্বাধীনতা লাভ করে। এরফলে তিনি আমৃত্যু সিঙ্গাপুর প্রজাতন্ত্রের রাষ্টপতি পদে অধিষ্ঠিত হন।
তার সম্মানার্থে ইউসুফ ইসহাক মাধ্যমিক বিদ্যালয়ের নামকরণ হয়। ২০১৪ সালে মাদাম তুসো সিঙ্গাপুরের মোমের জাদুঘরে তার প্রতিকৃতি উন্মোচন করা হয়। আগস্ট, ২০১৫ সালে সাউথইস্ট এশিয়ান স্টাডিজ ইনস্টিটিউটের নাম পরিবর্তন করে আনুষ্ঠানিকভাবে আইএসইএএস-ইউসুফ ইসহাক ইনস্টিটিউট নামে পরিবর্তন করা হয়।
সাংবাদিক হিসেবেও তিনি সুনাম কুড়ান। সিঙ্গাপুরের রাষ্ট্রপ্রধানের দায়িত্ব লাভের পূর্বে মালয় ভাষার সংবাদপত্র উতাসান মেলাউ প্রতিষ্ঠা করেন। নূর আয়শা’র সাথে পরিণয়সূত্রে আবদ্ধ হন। ১৯৭০ সালে হৃদজনিত সমস্যায় তার দেহাবসান ঘটে। ক্রাঞ্জি রাষ্ট্রীয় সমাধিক্ষেত্রে তাকে সমাহিত করা হয়।
সুবর্ণভূমি বিমানবন্দর

সুবর্ণভূমি বিমানবন্দর () থাইল্যান্ডের ব্যাংককে অবস্থিত বিশ্বের চতুর্থ বৃহত্তম আন্তর্জাতিক বিমানবন্দর। এছাড়াও বিমানবন্দরটি ব্যাংকক আন্তর্জাতিক বিমানবন্দর নামে পরিচিত। ব্যাংককের আরেকটি আন্তর্জাতিক বিমানবন্দর হচ্ছে ডন মুয়াং আন্তর্জাতিক বিমানবন্দর। ১৫ সেপ্টেম্বর, ২০০৬ তারিখে সীমিত পরিসরে অভ্যন্তরীণ রুটে আনুষ্ঠানিকভাবে উড্ডয়ন করে। এরপর একই বছরের ২৮ সেপ্টেম্বর তারিখে অভ্যন্তরীণ ও আন্তর্জাতিক পর্যায়ে বাণিজ্যিকভিত্তিতে চলাচল করছে।
রাজা ভূমিবল অতুল্যতেজ কর্তৃক ‘সুবর্ণভূমি’ নামটি গৃহীত হয় যা সোনালী রাজতন্ত্রকে তুলে ধরে। হেলমুট জন অব মার্ফি/জন আর্কিটেকটস কর্তৃক ভবনের নকশা প্রণয়ন করা হয়। আইটিও জেভি মূলতঃ এর অবকাঠামো নির্মাণ করে। বিমানবন্দরে পৃথিবীর সর্বাপেক্ষা উঁচু ও মুক্ত অবস্থায় দাঁড়ানো কন্ট্রোল টাওয়ার রয়েছে যার উচ্চতা ১৩২.২ মিটার। এছাড়াও ৫৬৩,০০০ বর্গমিটারের বিশ্বের চতুর্থ বৃহৎ একক ভবন টার্মিনাল রয়েছে।
বিশ্বের দশম ও এশিয়ায় ষষ্ঠ ব্যস্ততম বিমানবন্দর এটি। এছাড়াও দেশের শীর্ষে থেকে ২০১২ সালে ৫৩ মিলিয়ন যাত্রী বহন করে। সর্বমোট ৯৫টি বিমান স্থাপিত বিমানঘাঁটিতে রয়েছে। ২০১২ সালে ইনস্টাগ্রামে বিশ্বের সর্বাপেক্ষা জনপ্রিয় স্থানরূপে দেখানো হয়েছে।
১৯৬০-এর দশকের শুরুতে ব্যাংককে দ্বিতীয় আন্তর্জাতিক বিমানবন্দর হিসেবে নির্মাণের পরিকল্পনা নেয়া হয়। এরপর ১৯৬৮-এর প্রথমদিকে এটির নির্মাণ কাজ ধীরগতিতে শুরু হয়। ফলে এ প্রকল্পটি নির্ধারিত সময়সীমার পাঁচ থেকে সাত বছর পরে শেষ হবে বলে সমালোচকেরা মন্তব্য করতে থাকেন।
আন্তর্জাতিকমানের এই বিমানবন্দরটি নির্মাণে থাই সরকার ฿১৫০,০০০ মিলিয়ন থাই বাত ($৪.৯ বিলিয়ন মার্কিন ডলার) বরাদ্দ রাখে। তন্মধ্যে, সরকার ও রাষ্ট্রীয় সংস্থা থেকে ฿১৩৭,০০০ মিলিয়ন বাত এবং বেসরকারী প্রতিষ্ঠান থেকে ฿১৩,০০০ মিলিয়ন বাত ছিল।
১৯৭৩ সালে ৩২.৪ বর্গকিলোমিটার ভূমি অধিগ্রহণের মাধ্যমে ক্রয় করা হয়। ২৩ সেপ্টেম্বর, ২০০৫ তারিখে থাই বিমানবন্দর কর্তৃপক্ষ ৯৯জন বৌদ্ধ সন্ন্যাসী আমন্ত্রণ জানিয়ে উদ্বোধনী অনুষ্ঠান করে। ৩ ও ২৯ জুলাই, ২০০৬ তারিখে পূর্ণাঙ্গভাবে বিমানবন্দরে পরীক্ষামূলকভাবে বিমান পরিচালনা করে।
সুবর্ণভূমি বিমানবন্দরের প্রধান টার্মিনালের ছাদটি কাঠামোগত উপাদান এবং উপসাগর দিয়ে ডিজাইন করা হয়েছে একটি ক্যান্টিলিভারযুক্ত তরঙ্গের মতো আকারে স্থাপন করা হয়েছে যাতে নীচের অংশে "ভাসতে" দেখা যায়।
জানুয়ারি, ২০০৭ সালে সুবর্ণভূমির রানওয়েতে চাকার দাগ খুঁজে পায়। এরফলে পূর্বদিকের রানওয়েটি মেরামতের জন্য বন্ধ করে দেয়া হয়। বিমানবন্দর কর্তৃপক্ষ ও বিমানের প্রতিনিধিগণ নিরাপত্তার কারণে পার্শ্ববর্তী ডন মুয়াং বিমানবন্দরে অবতরণের পরামর্শ দেয়। ২৭ জানুয়ারি, ২০০৭ তারিখে বিমান পরিচালনা অধিদপ্তর বিমানবন্দরের নিরাপত্তার সনদ নবায়ণে অস্বীকৃতি জানায়। কেননা, থাই আইন অনুযায়ী আইসিএও’র চাহিদা অনুযায়ী প্রয়োজনীয় যোগ্যতা গ্রহণ করেছিল ও বিমান পরিচালনা অব্যাহত রাখে।
<br>
স্বাধীনতার স্তবগান

স্বাধীনতার স্তবগান "বা" মুক্তির স্তবগান (, ) গ্রিস এবং সাইপ্রাসের জাতীয় সঙ্গীত। এটি ১৫৮টি স্তবক সম্পূর্ণ একটি কবিতা, যা ১৮২৩ সালে দিওন্যসিওস সলোমস লিখে ছিলেন। এই গানের সুর দিয়েছেন নিকোলাওস মান্টযারোস। পাঠ্য দৈর্ঘ্যের দিক থেকে এটি বিশ্বের দীর্ঘতম জাতীয় সঙ্গীত। ১৮৬৫ সালে, প্রথম তিনটি স্তবক (এবং পরে প্রথম দুই) আনুষ্ঠানিকভাবে গ্রিস এবং ১৯৬৬ সালে, সাইপ্রাস প্রজাতন্ত্রের জাতীয় সঙ্গীত হিসেবে গ্রহণ করা হয়।
সাইপ্রাস গ্রিক ও তুর্কিদের একটি দ্বি-জাতীয় সম্প্রদায়। যেখানে গ্রিকরা সংখ্যাগরিষ্ঠ এবং ক্ষমতাসীন সরকার। যখন সাইপ্রাস ১৯৬০ সালে গ্রেট ব্রিটেন থেকে স্বাধীনতা ঘোষণা করা হয়েছিল, তখন নতুন দেশের সংবিধানে অন্যান্য জাতীয় প্রতীক হিসাবে পতাকা সন্নিবেশিত হয়েছিল। কিন্তু সেখানে কোনো জাতীয় সঙ্গীত উল্লেখ ছিল না। কমিউনিটি কেউই একটি জাতীয় সঙ্গীত ব্যপারে অনেক বিতর্ক পরেও একমত হতে পারে্নি। বিদেশী রাষ্ট্র পরিদর্শনের সময়, পদযাত্রাতে বিভিন্ন যন্ত্রসংগীত ব্যবহৃত হয়। ১৬ই নভেম্বর, ১৯৬৬ সালে একতরফাভাবে সরকারের গ্রিক সদস্যদের (তুর্কি সদস্যরা ইতোমধ্যে এই পয়েন্ট সরকার বর্জন করেছিলেন) দ্বারা সিদ্ধান্ত নেওয়া হয়, যে গ্রিক জাতীয় সঙ্গীত হবে সাইপ্রাস জাতীয় সঙ্গীত। তুর্কি সম্প্রদায়ের একে স্বীকৃতি দেয় না এবং এর পরিবর্তে তাদের স্বঘোষিত জাতির জন্য তুর্কি জাতীয় সঙ্গীত ব্যবহার করে।
দিওন্যসিওস সলোমস ১৮২৩ সালে জাকিনথোসে শহরে সঙ্গীত লিখেন এবং এর এক বছর পরে মিসোলোগি শহরে এটি ছাপা হয়। স্তবগানটি গীতিনাট্য সুরকার নিকোলাওস মান্টযারোস ১৮৬৫ সালে সঙ্গীত সেট করেন, যা দুই গায়কদলসম্বন্ধীয় সংস্করণ। দীর্ঘতমটি সম্পূর্ণ কবিতা জন্য এবং সংক্ষিপ্তটি প্রথম দুই স্তবকের জন্য। পরেরটি গ্রিসের জাতীয় সঙ্গীত হিসাবে গৃহীত করা হয়েছে। গ্রিক জাতীয় সঙ্গীতটি ১৯৬৬ সালে মন্ত্রিপরিষদের আদেশে সাইপ্রাস প্রজাতন্ত্রের জাতীয় সঙ্গীত হিসাবে গৃহীত হয়।
শালিমার উদ্যান, লাহোর

শালিমার উদ্যান () পাকিস্তানের লাহোর শহরে অবস্থিত অত্যন্ত সুন্দর ও সাজানো গোছানো বাগান। মুঘল আমলের স্থাপনা হিসেবে ১৬৪১ সালে এর অবকাঠামো নির্মাণের কাজ শুরু হয়। পরের বছরই এর কাজ শেষ হয়। মুঘল সাম্রাজ্যের শাসক শাহজাহানের বিচারালয়ের সাথে জড়িত খলিলুল্লাহ খানের প্রত্যক্ষ তত্ত্বাবধানের উদ্যানের এ কার্যক্রমটি পরিচালিত হয়। তাঁকে সর্বাত্মক সহযোগিতা করেন আলী মর্দান খান ও মোল্লা আলাউল মুলক তানি। ‘শালিমার’ শব্দের অর্থ নিয়ে বিভ্রান্তি থাকলেও আন্না সুভরোভা তার লাহোর: তপোফিলিয়া অব স্পেস এন্ড প্লেস গ্রন্থে আরবী কিংবা ফার্সি থেকে শব্দের উৎপত্তি ঘটেছে বলে তুলে ধরেন।
বাগবানপুরার আরাইন মিয়া পরিবারের ভূমিতে এ স্থাপত্যটি নির্মিত হয়েছে। মুঘল সাম্রাজ্যকে অনবদ্য সেবা দেয়ার স্বীকৃতিস্বরূপ তিনি রাজকীয় উপাধি ‘মিয়া’ লাভ করেন। তৎকালীন সময়ে গৃহস্বামী মিয়া মোহাম্মদ ইউসুফ সম্রাট শাহজাহানকে ইশাক পুরার এ জমিটিতে রাজ প্রকৌশলী কর্তৃক উদ্যান তৈরিতে ভাল অবস্থান ও মাটির গুণাগুণের কারণে স্বত্ত্বত্যাগ করেন। বিনিময়ে সম্রাট শাহজাহান পরিবারটিকে শালিমার উদ্যান পরিচালনার দায়িত্ব প্রদান করেন। অদ্যাবধি এ উদ্যানটি মিয়া পরিবার কর্তৃক পরিচালিত হচ্ছে।
১৯৫৮ সালে পাকিস্তানের রাষ্ট্রপতি জেনারেল আইয়ুব খান কর্তৃক মেলা চিরাগান উৎসব বন্ধের পূর্ব পর্যন্ত এ বাগানে নিয়মিতভাবে অনুষ্ঠিত হতো। পাকিস্তানে সামরিক আইন প্রবর্তনের বিরুদ্ধে মিয়া পরিবারের সদস্যরা প্রতিবাদ জানালে ১৯৬২ সালে আইয়ুব সরকার উদ্যানটিকে জাতীয়করণ করে।
লাহোর শহরের ৫ কিলোমিটার উত্তর-পূর্বে গ্র্যান্ড ট্রাঙ্ক রোডে পাশে বাগবানপুরা এলাকায় এ উদ্যানের অবস্থান। মধ্য এশিয়া, কাশ্মির, পাঞ্জাব, পারস্য ও দিল্লি সালতানাতের চিত্রশৈলী এতে প্রাধান্য পেয়েছে।
উদ্যানের উত্তর থেকে দক্ষিণে ৬৫৮ মিটার ও পূর্ব থেকে পশ্চিমে ২৫৮ মিটার জায়গা রয়েছে। ১৯৮১ সালে লাহোর কেল্লার পাশাপাশি শালিমার উদ্যানও ইউনেস্কো কর্তৃক বিশ্ব ঐতিহ্যবাহী স্থানের তালিকায় অন্তর্ভুক্ত করে। দক্ষিণ থেকে উত্তরের দিকে তিনটি স্তরে সমান ভূমি রাখা হয়েছে যার প্রত্যকটি অংশ একে-অপরের থেকে ৪-৫ মিটার উঁচু। উপরের স্তরটি ফারাহ বখস, মধ্যমটি ফয়েজ বখস ও নিচেরটি হায়াত বখস নামকরণ করা হয়।
এখানে সর্বমোট ৪১০টি ঝর্ণাধারা রয়েছে। এরফলে এলাকাটি সবসময় বেশ শীতল থাকে। এর মাধ্যমে বিস্তৃত মার্বেল জলাধারে পানি পতিত হয়। মুঘল প্রকৌশলীদের নকশায় তৈরী এ জলাধারের জন্য ব্যবহৃত পানি ব্যবস্থাপনা পদ্ধতি বর্তমানের বিজ্ঞানীদের কাছে আজো অজানা রয়েছে।
সমঝোতা এক্সপ্রেস

সমঝোতা এক্সপ্রেস (, ) ভারতের দিল্লি ও পাকিস্তানের লাহোরের মধ্যে চলাচলকারী একটি দ্বি-সাপ্তাহিক ট্রেন। এই ট্রেন প্রতি সপ্তাহের মঙ্গলবার ও শুক্রবার উভয় দিক থেকে যাত্রা শুরু করে।
সিমলা চুক্তি ১৯৭১ মেনে ১৯৭৬ সালের ২২ জুলাই দু দেশের মধ্যে চালু হয়েছিল এই ট্রেন।
২০০৬ খ্রিস্টাব্দে থর এক্সপ্রেস চালু হওয়ার আগে পর্যন্ত সমঝোতা এক্সপ্রেস ছিল ভারত ও পাকিস্তানের মধ্যে সংযোগরক্ষাকারী রেল পরিষেবা। ১৯৭১ খ্রিস্টাব্দে দুই দেশের মধ্যে সিমলা চুক্তি স্বাক্ষর হওয়ার পর ১৯৭৬ খ্রিস্টাব্দের ২২শে জুলাই এই ট্রেন চালু হয়। সেই সময় এই ট্রেন লাহোর ও অমৃতসরের মধ্যে ৪২ কিলোমিটার পথ যাত্রা করত। প্রথমে প্রাত্যহিক রেল পরিষেবা হিসেবে চালু হলেও ১৯৯৪ খ্রিস্টাব্দ থেকে দ্বি-সাপ্তাহিক ট্রেন হিসেবে সমঝোতা এক্সপ্রেসের সময়সূচী নির্ধারণ করা হয়।
বিংশ শতাব্দীর আশির দশকে পাঞ্জাবের অস্থিরতার কারণে নিরাপত্তার কারণ দেখিয়ে ভারতীয় রেল অমৃতসরের বদলে আটারিকে এই ট্রেনের শেষ ভারতীয় গন্তব্য স্থল হিসেবে গ্রহণ করার সিদ্ধান্ত নেয়। পাকিস্তানের ওয়াঘা ও পাকিস্তানের আটারি এই দুইটি স্থানের মধ্যে এই ট্রেন সীমান্ত অতিক্রম করে। পাকিস্তানি রেক সীমান্ত অতিক্রম করে আটারি পর্যন্ত যাত্রা করে ও তারপরে সেখান থেকে ট্রেনের লোকোমোটিভ পরিবর্তন করতে হয়। যাত্রীদের সুবিধার্থে বর্তমানে দিল্লি থেকে আটারি পর্যন্ত ভারতীয় রেলের একটি রেক চালু রয়েছে।
২০০১ খ্রিস্টাব্দের ১৩ই ডিসেম্বর ভারতীয় সংসদে জঙ্গি হামলার পর এই রেল পরিষেবা প্রথম বন্ধ করে দেওয়া হয়। ২০০৪ খ্রিস্টাব্দের ১৫ই জানুয়ারি আবার এই পরিষেবা চালু হয়। ২০০৭ খ্রিস্টাব্দের ২৭শে ডিসেম্বর বেনজির ভুট্টোকে হত্যা করা হলে এই ট্রেন কিছুদিনের জন্য আবার বন্ধ করে দেওয়া হয়। ২০১২ খ্রিস্টাব্দের ৮ই অক্টোবর ওয়াঘা সীমান্তে দিল্লিগামী ট্রেনে প্রায় ১০০ কিলোগ্রাম হেরোইন ও ৫০০ রাউন্ড গুলি উদ্ধার হয়।
২০০৭ খ্রিস্টাব্দের ১৯শে ফেব্রুয়ারি সকালবেলায় দিল্লি-আটারি এক্সপ্রেসে একটি জঙ্গি হামলায় আটষট্টি জন নিহিত হন, যাদের মধ্যে অধিকাংশ পাকিস্তানের নাগরিক ও কয়েকজন এই ট্রেনের সুরক্ষার দায়িত্বে থাকা ভারতীয় সেনাবাহিনীর জওয়ান ছিলেন। হরিয়ানা রাজ্যের পানিপথ শহরের নিকটে অবস্থিত দিওয়ানা স্টেশনে এই ঘটনা ঘটে। ন্যাশনাল ইনভেস্টিগেশন এজেন্সির বয়ান অনুসারে, এই বিস্ফোরণের মূল ষড়যন্ত্রকারী ছিলেন স্বামী অসীমানন্দ নামক একজন হিন্দু ধর্মীয় নেতা। ২০০৯ খ্রিস্টাব্দের ১লা জুলাই, মার্কিন অর্থদপ্তর লস্কর-ই-তৈয়বা নামক ইসলামী সন্ত্রাসী সংগঠনের সদস্য আরিফ কাসমানিকে এই বিস্ফোরণের জন্য দায়ী বলে ঘোষণা করে।
২০১০ খ্রিস্টাব্দের ৩০শে ডিসেম্বর, ন্যাশনাল ইনভেস্টিগেশন এজেন্সি দাবী করে যে, তাঁদের হাতে স্পষ্ট প্রমাণ রয়েছে যে, মূল ষড়যন্ত্রকারী স্বামী অসীমানন্দের নির্দেশে সন্দীপ ডেঙ্গে নামক এক প্রকৌশল ছাত্র ও রামজি কালসাংরা নামক একটি বৈদ্যুতিক যন্ত্রের মেরামতকারী বিস্ফোরক তৈরি করেন। ২০১১ খ্রিস্টাব্দের ৮ই জানুয়ারি স্বামী অসীমানন্দ এই বিস্ফোরণের দায়ভার স্বীকার করেন। স্বামী অসীমানন্দের স্বীকারোক্তি সংবাদমাধ্যমে ফাঁস করার অভিযোগে পরবর্তীকালে হিন্দু জাতীয়তাবাদী সংগঠন রাষ্ট্রীয় স্বয়ংসেবক সঙ্ঘ কেন্দ্রীয় অন্বেষণ ব্যুরোকে আইনি নোটিশ পাঠায়।
দ্য বোট রেস ১৮২৯

প্রথম নৌকা বাইচ শুরু হয় ১৮২৯ সালে ১০ই জুন প্যারিসে হেনলি অন টেমস নগরে। ধর্মীয় ছুটির সময় লন্ডনের নিকটে অক্সফোর্ড বিশ্ববিদ্যালয় তার প্রতিপক্ষ ক্যামব্রিজ বিশ্ববিদ্যালয়কে একটি প্রতিযোগিতার আহবান জানায় । প্রতিযোগিতার সময় অক্সফোর্ড প্রতিযোগীরা গাড় নীল রঙের কাপড় পড়েছিল আর ক্যামব্রিজ প্রতিযোগীরা পড়েছিল গোলাপি কোমর-বন্ধনী। শুরুতেই অক্সফোর্ড ১৪ মিনিট ৩০ সেকেন্ডের ব্যবধানে জয়ী হয় , এবং তা উপভোগ করেছিল ২০,০০০ মানুষ। এর পর থেকেই নৌকা বাইচ বার্ষিক ক্রীড়া প্রতিযোগিতায় স্থান পায় এবং এটি চলতেই থাকে, ১৮২৯ থেকে ২০১৫ পর্যন্ত ১৬১ টি প্রতিযোগিতা অনুষ্ঠিত হয়।
১৮২৭ সালে ক্যামব্রিজ বিশ্ববিদ্যালয়ের পাশে গডে উঠা কক্সেড নাবিক দল কয়েক বছরে জনপ্রিয়তা অর্জনে সক্ষম হয়। ১৮২৯ সালে ফেব্রুয়ারিতে ধর্মীয় ছুটির সময় ডাকা এক বৈঠকে ক্যামব্রিজ বিশ্ববিদ্যালয়ের নাবিক দল অক্সফোর্ড বিশ্ববিদ্যালয়ের নাবিক দলকে লন্ডনের নিকটে আট চালক বিশিষ্ট কক্সেড নৌকা প্রতিযোগিতায় অংশগ্রহণের আহবান জানায়। প্রতিযোগিতার তারিখ রাখা হয় ১৮২৯ সালে ১০ জুন এবং ৫০০ ব্রিটিশ মুদ্রা বিজয়ী পুরস্কার নির্ধারণ করা হয়। দুই দলের সাঁজ সজ্জা বেশ জাঁকজমক ছিল, তাদের নৌকাও ছিল দেখার মত। স্টিফেন ডেভিড ও ইসাক কিং অক্সফোর্ড বিশ্ববিদ্যালয়ের জন্য লম্বা সরু সবুজ নৌকা নির্মাণ করেছিল। ক্যামব্রিজ বিশ্ববিদ্যালয়ের গোলাপি রঙের নৌকা তৎকালীন মন্ত্রী তৈরি করে দিয়েছিলেন।
ক্যামব্রিজ বিশ্ববিদ্যালয়ের যারা অংশগ্রহণ করে ছিল তাদের গড় ওজন ছিল ১১ স্টুন একক বা ( ৭০.৫০ কিলো গ্রাম) । অক্সফোর্ড বিশ্ববিদ্যালয়ের নাবিক দলের ওজন সম্পূর্ণ নিবন্ধন করা হয়নি । 
টেমস নদীর নৌকা বাইচ ২২৫ কিলো মিটার দীর্ঘ ছিল। ক্যামব্রিজ লটারিতে জয়ী হয় এবং অক্সফোর্ডের পাশে দ্রুত বাইচ শুরু করে, তার পর অক্সফোর্ড তার নৌকা বাইচ প্রদর্শন করে । এ সম্পর্কে লেখক উইলিয়াম ম্যাকমিচেল বলেন" জুনের এই আবহাওয়া যেন আমাদের পক্ষেই ছিল"। এই প্রতিযোগিতা সন্ধ্যা ৬ টায় শুরু হওয়ার কথা থাকলেও কিছু সমস্যার কারণে তা ১ ঘণ্টা পিছিয়ে ৭ টায় শুরু হয়। 
এই ঐতিহাসিক প্রতিযোগিতা উপভোগ করতে প্রায় ২০,০০০ মানুষ উপস্থিত হয় । দুই দলই বেশি গতি উঠানোর চেষ্টা করেছে, কিন্তু অক্সফোর্ডের গতি অনেক বেশি ছিল । অবশেষে দুই দলের সময়ের ব্যবধান বিবেচনা করে জয়ী দল নির্ণয় করা হয় । অক্সফোর্ড ১৪ মিনিট ৩০ সেকেন্ডের ব্যবধানে জয়ী হয়।
এপর্যন্ত মোট ১৬১ টি প্রতিযোগিতা অনুষ্ঠিত হয়। ক্যামব্রিজ ৮১ বার ও অক্সফোর্ড ৭৯ বার জয়ী হয়। প্রথম প্রতিযোগিতার সাত বছর পর ১৮৩৬ সালে ২য় প্রতিযোগিতা হয় । কালক্রমে এটি বার্ষিক প্রতিযোগিতার স্থান দখল করে। বিশ্ব যুদ্ধের কারণ ছাড়াও ১৮৭৭ সালে একটি প্রতিযোগিতা স্থগিত ঘোষণা করা হয়।
টীকা
গ্রন্থপঞ্জি
মোহাম্মদ রেজা পাহলভি

মোহাম্মদ রেজা শাহ পাহলভী ( ; জন্ম: ২৬ অক্টোবর, ১৯১৯ - মৃত্যু: ২৭ জুলাই, ১৯৮০) তেহরানে জন্মগ্রহণকারী ইরানের শেষ রাজা ছিলেন। ১১ ফেব্রুয়ারি, ১৯৭৯ তারিখে ইসলামিক বিপ্লবের ফলে তিনি ক্ষমতাচ্যুত হন। তিনি শাহানশাহ (সম্রাট বা রাজাদের রাজা) পদবী ধারণ করেন। এছাড়াও, আরিয়ামের, বোজর্গ আর্তেশতারান পদবীও তিনি লাভ করেন। পাহলভী পরিবারের দ্বিতীয় এবং ইরানের সর্বশেষ বাদশাহ ছিলেন তিনি।
রেজা পাহলভী ও তার দ্বিতীয় স্ত্রী তাজ উল-মূলক দম্পতির সন্তান তিনি। অধিকতর পড়াশোনার লক্ষ্যে ১১ বছর বয়সে ইনস্টিটিউট লে রোজে নামের একটি সুইস বোর্ডিং স্কুলে ভর্তি হন। চার বছর অধ্যয়নের পর ১৯৩৬ সালে হাইস্কুলের ডিপ্লোমা নিয়ে ইরানে ফিরে আসেন। এরপর তেহরানের স্থানীয় সামরিক একাডেমিতে নিবন্ধিত হন ও ১৯৩৮ সাল পর্যন্ত দায়িত্ব পালন করেন।
দ্বিতীয় বিশ্বযুদ্ধ চলাকালে ১৬ সেপ্টেম্বর, ১৯৪১ তারিখে তিনি ক্ষমতায় আসেন। এ সময় অ্যাংলো-সোভিয়েত বাহিনী তার বাবা রেজা শাহকে জোরপূর্বক ক্ষমতা থেকে পদত্যাগ করায়। তার আমলে সংক্ষিপ্তকালের জন্য ইরানের তৈলশিল্প জাতীয়করণ করা হয়। শাসক হিসেবে অর্থনীতি, সামাজিক ও রাজনৈতিক পুণর্গঠনকে ঘিরে শ্বেত অভ্যুত্থানের প্রবর্তন করেন। এছাড়াও ইরানকে বৈশ্বিক শক্তিতে রূপান্তর ও রাষ্ট্র নিয়ন্ত্রিত শিল্প-কারখানার আধুনিকীকরণ এবং মহিলাদের ভোটাধিকার মঞ্জুর করেন।
ধর্ম নিরপেক্ষবাদী মুসলিম হিসেবে তিনি শিয়াদের সমর্থন হারানোসহ শ্রমিক শ্রেণী, বাজারী নামে পরিচিত ব্যবসায়ীদের সাথে সংঘর্ষ, ইসরায়েলের সাথে সম্পর্ক বজায়, দূর্নীতিতে শাসকগোষ্ঠীর জড়ানোয় তার জনপ্রিয়তা কমতে থাকে। এছাড়াও, বিভিন্ন বিতর্কিত নীতি গ্রহণ, সমাজতান্ত্রিক দল তুদেহ পার্টি নিষিদ্ধকরণ ও গোয়েন্দা সংস্থা সাভাককে রাজনীতিতে জড়ান। রাষ্ট্রীয় পরিসংখ্যানে দেখা যায় যে, ১৯৭৮ সালে ২,২০০ রাজনৈতিক কর্মীকে কারাগারে প্রেরণ করা হয়েছিল। ফলশ্রুতিতে ইসলামিক অভ্যুত্থান ঘটে। মার্কিন যুক্তরাষ্ট্র ও যুক্তরাজ্যের মদদপুষ্ট সরকারকে ঘিরে ইসলামপন্থীদের সাথে তার মতভেদ ঘটতে থাকে ও কম্যুনিস্টদের কার্যকলাপ বৃদ্ধি পায়। রাজনৈতিক অস্থিরতার ফলে ১৭ জানুয়ারি, ১৯৭৯ তারিখে বিপ্লব সংঘটিত হয় ও তাকে ইরান ত্যাগে বাধ্য করা হয়। এরফলে ইরানি রাজতন্ত্রের আনুষ্ঠানিকভাবে বিলোপ ঘটে ও মোল্লা খোমেনি’র নেতৃত্বে ইরান ইসলামিক প্রজাতন্ত্রে রূপান্তরিত হয়।
ইরানে ফিরে আসলে তিনি আসন্ন মৃত্যুদণ্ডে সাব্যস্ত হবেন; তাই তিনি মিশরে নির্বাসিত জীবন যাপন করেন। কায়রোতে তার দেহাবসান ঘটে। মিশরের তৎকালীন রাষ্ট্রপতি আনোয়ার সাদাত তাকে রাষ্ট্রীয় মর্যাদায় সমাহিত করেন। এ সময় পাহলভীর পরিবার, আনোয়ার সাদাত, রিচার্ড নিক্সন ও গ্রীসের দ্বিতীয় কনস্ট্যানটাইন উপস্থিত ছিলেন।